തിരുവല്ലയില് ഗര്ഭിണിയുമായി പോയ ആംബുലന്സ് അപകടത്തില്പ്പെട്ടു നാല് പേര്ക്ക് പരുക്ക് തിരുവല്ലയില് ആംബുലന്സ് ഇരുമ്ബ് തൂണിലിടിച്ചുണ്ടായ അപകടത്തില് എട്ട് മാസം ഗര്ഭിണിയായ യുവതിയടക്കം നാല് പേര്ക്ക് ഗുരുതര പരുക്ക്. ഇന്നലെ രാത്രി പതിനൊന്നരയോടെ മഞ്ഞാടിയിലായിരുന്നു അപകടം. പത്തനംതിട്ടയില് നിന്നും ഗര്ഭിണിയുമായി തിരുവല്ലയിലെ സ്വകാര്യ ആശുപത്രിയിലേക്ക് പോകും വഴിയാണ് അപകടമുണ്ടായത്. എട്ട് മാസം ഗര്ഭിണിയായ സീതത്തോട് ചരിവുകാലായില് റസീന സെയ്ദുമായാണ് ആംബുലന്സ് പുഷ്പഗിരി ആശുപത്രിയിലേക്ക് പോയത്. റസീനയുടെ പിതൃസഹോദരി നബീസ, ഇവരുടെ മകള് സാലിക, ഭര്തൃമാതാവ് സാഹിദ എന്നിവര്ക്കും അപകടത്തില് പരുക്കേറ്റു പരുക്കേറ്റ റസീനയെ അടിയന്തര ശസ്ത്രക്രിയക്ക് വിധേയമാക്കി കുട്ടിയെ പുറത്തെടുത്തു. റസീന ഐസിയുവിലാണ്. സാഹിദയെ കോട്ടയം മെഡിക്കല് കോളജ് ആശുപത്രിയില് പ്രവേശിപ്പിച്ചു.